  Майя Бывальцева Удмуртиысь гурт возёсъя но сиён-юонъя министерствоын элькунын гужем ӵоже куазь уродъяськемен сэрен нырысетӥ ыштонъёсты шараязы. Туннэ нуналлы шуге-леке вуэмен 55 возёсъёс пусъемын, ивортэ удысэтлэн пресс-службаез. Тысё но пуртэсо юос 22 сюрс гектар вылын быръемын, одӥг аръёс турынъёс 2,3 сюрс гектарын, етӥз – 345 гектарын. Оглом 24,6 сюрс гектар вылын гурт возёс культураос быризы Удмуртиысь Гурт возёсъя но сиён-юонъя министерстволэн пресс-службаез19-тӥ гудырикошконлы Удмуртиын 25 сюрс 700 гектар вылысь юосты кутсазы (кылем арын та дырлы – 93 сюрс 100 гектарысь), со чакламезлэсь 15 процент луэ (миым 29 процент). Юосты утялтыны 22 ёросъёс кутскизы. Эгра, Кез но Яр ёросъёсын бусыос та дырозь потыны ӧз быгатэ Туннэ нуналлы улосвылын 65 сюрс тонна ю тысь жильдӥзы. Одӥг гектарысь шорлыдын 25,2 центнерен усе. Кылем арын та дырлы ик 192 сюрс тонна пала кутсазы ни вал, гектарысь шорлыдын 20,6 центнерен потӥз. Таяз арын Удмуртиысь 342 сюрс 900 гектар вылысь юосты утялтыны кулэ Зоро куазь сэрен шуген мынэ пудо сиён дасян но. Та дырлы элькунын кулэезлэсь 61 процент кӧс турын люкамын (миым 97 процент), силос – 53 процент (73 процент), сенаж – 106 процент (124 процент). Одӥг пудо йырлы шорлыдын 16,4 центнер сиён люкамын, кылем арын та дырлы 24,2 центнер вал.  Тодэ вайытом, 15-тӥ гудырикошконысен Удмуртиын музъемлэн бадӟым мускытлыкеныз сэрен шуэрес югдур ялӥзы.  Тегъёс: Удмуртия гуртвозёс куазь гуртвозёсъяминистерство ютысь  